**VZDELÁVACÍ PROGRAM – HUDOBNÁ VÝCHOVA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: PaedDr. Andrea Papp**

**Pre 9. ročník - schválené PR, dňa: 13.09.2021**

**UČEBNÉ OSNOVY – HUDOBNÁ VÝCHOVA - 9. ročník ZŠ pre žiakov s ľahkým stupňom mentálneho postihnutia**

**Školský rok: 2021/2022**

**Ročník: deviaty**

**Počet vyučovacích hodín v školskom roku: 1 hodina týždenne – 33 hodín ročne**

# CHARAKTERISTIKA PREDMETU

Hudobná výchova ako jeden z esteticko-výchovných predmetov je neoddeliteľnou súčasťou výchovy harmonicky rozvinutej osobnosti. Učí žiakov vnímať a prežívať krásu nielen v hudbe, ale aj v iných druhoch umenia. Ciele hudobnej výchovy sú podmienené spoločnými a individuálnymi problémami rozvoja osobnosti žiakov s ľahkým stupňom mentálneho postihnutia, bezprostrednou fyziologickou pôsobivosťou hudby a možnosťami jej psychoterapeutického pôsobenia. Cieľom hudobnej výchovy je rozvoj hudobnosti žiakov spevom, hrou na jednoduché hudobné nástroje, počúvaním hudby, pohybovým prejavom vychádzajúcim z hudby. Pritom je potrebné rešpektovať ich hudobné schopnosti a zručnosti. Vyučovací predmet hudobná výchova vedie žiakov k tomu, aby sa hudba stala súčasťou ich každodenného života. Orientuje žiakov aj v súčasných hudobných žánroch, citlivo ich vedie k tomu, aby sa učili rozlišovať v hudbe kvalitu. Výchovno-vzdelávacie úlohy hudobnej výchovy plnia žiaci v príťažlivo motivovaných hudobných činnostiach - speváckych, inštrumentálnych, pohybových a posluchových. Piesne sa učia spievať kultivovaným hlasom, intonačne a rytmicky správne. Osvojujú si základné poznatky o hudobných nástrojoch, rozlišujú ich podľa zvuku. Aktívne sa oboznamujú s Orffovým inštrumentárom, prípadne s ďalšími hudobnými nástrojmi. Skladby na počúvanie sú vyberané tak, aby boli primerané pre žiakov z hudobnej i obsahovej stránky, aby nadväzovali na poznatky z ostatných zložiek hudobnej výchovy a prispievali k utváraniu kladného vzťahu k hudbe. V priebehu školského roka sa žiaci oboznámia najmenej so siedmimi skladbami na počúvanie. Pri počúvaní skladieb orientovať žiaka aj v súčasnej tvorbe, populárnej tvorbe, ale aj v regionálnej ľudovej tvorbe. Podporovať spontánnu detskú kreativitu, rozvíjať emocionalitu, rozvíjať prepojenie pohybovej, hudobnej a slovesnej kultúry. Chápať hudobnú výchovu ako psychoterapeutický prostriedok hudobnej relaxácie cieľavedome zameraný na psychickú a somatickú aktivizáciu osobnosti a jej uvoľnenie. Pohybové vyjadrenie hudby vychádza zo spontánneho prejavu detí, vedie ku kultivovanému pohybu zladenému s hudbou, rytmom a obsahom skladieb. Hudobná výchova prispieva aj k formovaniu psychických procesov a vlastností žiakov. Pôsobí na ich pozornosť, predstavivosť, pamäť, výrazne ovplyvňuje sluchové vnímanie a obohacuje citový život žiakov.

**CIELE PREDMETU**

– Rozvíjať hudobnú a kultúrnu úroveň žiakov,

– pestovať záujem o pozorné počúvanie hudby rozličných žánrov,

– osvojovať si hudobno-kultúrne a poslucháčske návyky,

– aktívne sa oboznamovať s hudobnými nástrojmi a rozlišovať ich podľa zvuku,

– sprevádzať spev a hudbu tanečnými krokmi valčíka, polky, karičky a čardáša.

**Ročník: deviaty**

**Počet vyučovacích hodín v školskom roku: 1 hodina týždenne - 33 hodín ročne**

|  |
| --- |
| Učebné osnovy sú totožné so vzdelávacím štandardom ŠVP pre daný predmet |
| Počet hodín | Vzdelávacia oblasť | Téma | Proces | Obsah |
|  33 | Výchova umením | Piesne na spevPiesne a skladby na počúvanieHudobno–pohybové hry a tance | * Pri osvojovaní piesní a v hudobno-pohybových prejavoch zohľadňujeme regionálne osobitosti. V hudobno-pohybových činnostiach môžeme uplatňovať diskotékové tance, rockovú a jazzovú hudbu s prihliadnutím na úroveň hudobných schopností a záujem žiakov. Pri vyjadrovaní hudby pohybom vychádzame z už osvojených pohybových prvkov.
 | * Aktívne oboznamovanie sa s hudobnými nástrojmi, ich rozlišovanie podľa zvuku.
* Sprevádzanie spevu a hudby tanečnými krokmi valčíka, polky, karičky a čardáša.
* Piesne na spev
* Piesne a skladby na počúvanie
* Árie z opier (napríklad: Verdi, Bisset, Cikker a iné).
* Piesne z muzikálov (napríklad: West Side Story, Na skle maľované a iné).
* Piesne z operiet (napríklad: Strauss, Dusík, Lehár a iné).
* Džezové piesne, country, rock and roll (podľa výberu učiteľa).
* Slovenská populárna pieseň.
* Hudobno-pohybový prejav
* Ľudové tanečné hry a ľudové tance podľa spevu žiakov a počúvanej ľudovej hudby.
* Pohybová improvizácia v rytme modernej hudby.
 |
| Prierezová téma naplnená v rámci tematického celkuOsobný a sociálny rozvoj | * porozumieť sebe a iným
* uvedomiť si postavenie členov rodiny v rámci socializácie
 |
| Prierezová téma naplnená v rámci tematického celkuOchrana života a zdravia | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom)
* osvojiť si základné činnosti súvisiace s pohybom a pobytom v prírode
 |
| Prierezová téma naplnená v rámci tematického celkuRegionálna výchova a ľudová kultúra | * pochopiť správny význam ľudovej kultúry, zvykov a tradícii
* vytvoriť pozitívny vzťah k svojmu regiónu a krajine
 |

|  |  |
| --- | --- |
| Prierezová téma naplnená v rámci tematického celkuEnvironmentálna výchova | * rozpoznať hlavné charakteristiky rôznych druhov životného prostredia
* poznať a triediť konkrétne možnosti smerujúce k ochrane a zlepšeniu svojho životného prostredia
* rozpoznať hlavné zmeny vo svojom okolí na základe pozorovania prírody
 |